OzLabs/hebrew-wiki-articles huggingface dataset:
Don't Bother

Don't Bother (בעברית: אל תטריד) הוא סינגל שהוקלט על ידי הזמרת הקולומביאנית שאקירה, מתוך אלבומה השביעי, Oral Fixation, Vol. 2. השיר יצא לאור ב-4 באוקטובר 2005, כסינגל הראשון מתוך האלבום.

עם יציאתו נכנס השיר אל המקום ה-42 במצעד הבילבורד הוט 100, ה-6 במצעד ההונגרי, ה-4 במצעד הפיני, וה-8 במצעד השווייצרי.

== רקע וכתיבה ==
את השיר כתבה והפיקה שאקירה לבדה, והוא הולחן על ידי וייקליף ז'אן, ופזמונאים אחדים נוספים. השיר קיבל ביקורות מעורבות בשל הפקתו ואופן כתיבתו, והוא בסגנון הפופ רוק, בדומה לשירים נוספים מתוך האלבום.

עם השיר הופיעה שאקירה במספר רב של מופעים אשר נכללו בסיבוב ההופעות הרביעי שלה, "Oral Fixation Tour", ואף בתוכנית הטלוויזיה האמריקאית, "המופע של אלן דג'נרס".

== וידאו קליפ ==
הווידאו קליפ הנלווה שיצא לשיר צולם ובוים על ידי ז'אומה דה לאיגואנה. הקליפ יצא לאור ב-15 בנובמבר 2005. בקליפ נראית שאקירה כשהיא ישנה במיטתה, ולאחר מכן בן זוגה נכנס גם כן למיטה, ומפה מתחיל המסר שעליו מדברת שאקירה. המסר הוא כשמו של השיר; הבנת האחר ולדעת מתי צריך להפסיק להטריד אחד את השני. בקליפ נראה בן זוגה של שאקירה כשהוא מנסה ליצור סיטואציה אשר פוגעת בשאקירה, והיא בתגובה אומרת - "אל תטריד, תפסיק כאן ועכשיו".

הקליפ הועלה לערוץ ה-Vevo של שאקירה בשנת 2009, ומונה הצפיות שלו עומד על למעלה מ-45 מיליון צפיות. ב-21 בספטמבר 2019, זכה הקליפ של השיר להצלחה מחודשת כאשר צבר ביממה אחת למעלה מארבעה מיליון צפיות ביוטיוב. ביממה שלמחרת, הצליח לצבור קרוב ל-5 מיליון צפיות, דבר אשר עורר סיקורים תקשורתיים נוספים כלפי השיר. בנוסף לכך, נכנס הקליפ לרשימת עשרת הקליפים הנצפים ביותר בעולם באותה היממה.

== מיקומי שיא ==
השיר זכה להצלחה נאה במצעדים, כאשר הצליח להיכנס לעשיריות פותחות מרובות.

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)
|זהב
|500,000
|-
! colspan="3" |סיכום
|-
!בכל העולם
|
|2,000,000
|}

== קישורים חיצוניים ==

== הערות שוליים ==

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:שירים עם נושאים פמיניסטיים
יאו יבואה

יאו יבואה (באנגלית: Yaw Yeboah; נולד ב-28 במרץ 1997) הוא כדורגלן גנאי המשחק בעמדת החלוץ בקבוצת סלטה ויגו ב'.

== קריירת מועדונים ==
=== מנצ'סטר סיטי ===
יבואה הגיע אל מחלקת הנוער של מנצ'סטר סיטי מהפרמייר ליג בשנת 2014 מאקדמיית רייט טו דרים הגאנאית.

=== ההשאלה לליל ===
ב-14 באוגוסט 2015 הושאל יבואה לליל מליגת העל הצרפתית למשך עונה אחת. יבואה שיחק בעיקר בליל II, קבוצת המילואים של המועדון. ב-25 באוקטובר ערך יבואה את הופעת הבכורה שלו בקבוצה הראשונה של המועדון, כשנכנס כמחליף בדקה ה-75 בהפסד 2-1 לאולימפיק מרסיי במסגרת המחזור ה-11 בליגה. בסך הכל ערך יבואה שלוש הופעות ליגה במדי הקבוצה הראשונה של המועדון.

=== ההשאלה לטוונטה ===
ב-21 ביולי 2016 הושאל יבואה לטוונטה מליגת העל ההולנדית למשך עונה אחת. ב-14 באוגוסט ערך יבואה את הופעת הבכורה שלו במועדון, כששיחק 90 דקות בהפסד 2-0 לפיינורד במסגרת המחזור השני בליגה. ב-27 באוגוסט הבקיע יבואה את שער הבכורה של במועדון, שער בדקה ה-36 בניצחון 3-1 על ספרטה רוטרדם במסגרת המחזור הרביעי בליגה. יבואה ערך 26 הופעות ליגה במועדון, בהן הבקיע שני שערים.

=== נומנסיה ===
ב-18 ביולי 2018 חתם באופן קבוע בנומנסיה מהליגה הספרדית השנייה. ב-18 באוגוסט ערך את הופעתו הבכורה בקבוצה בו הבקיע את שערו הראשון בתיקו 3-3 נגד קורדובה. ב-30 ביולי 2019 הושאל לסלטה ויגו ב' מהליגה השלישית.

== קריירה בינלאומית ==
יבואה זכה בתואר השחקן המצטיין בגביע אפריקה לאומות עד גיל 20 לשנת , בו הבקיע שני שערים. בנוסף, ערך יבואה ארבע הופעות והבקיע שני שערים במדי נבחרת גאנה עד גיל 20 בגביע העולם עד גיל 20 לשנה זו.

ב-26 באוגוסט 2016 זומן יבואה לראשונה לסגל נבחרת גאנה הבוגרת לקראת המשחק נגד נבחרת רואנדה במסגרת מוקדמות גביע אפריקה לאומות 2017 ומשחק הידידות נגד נבחרת רוסיה. הוא ישב לראשונה על ספסל הנבחרת במשחק נגד נבחרת רוסיה, אך לא זכה לדקות משחק. ביוני 2019 ערך את הופעת הבכורה בנבחרת במשחק ידידות נגד נבחרת נמיביה..

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני מנצ'סטר סיטי
קטגוריה:כדורגלני ליל
קטגוריה:כדורגלני טוונטה
קטגוריה:כדורגלני ריאל אוביידו
קטגוריה:כדורגלני נומנסיה
קטגוריה:כדורגלני נבחרת גאנה
קטגוריה:גנאים שנולדו ב-1997
Nada

Nada (בעברית: כלום) הוא סינגל שהוקלט על ידי הזמרת-יוצרת הקולומביאנית שאקירה, מתוך אלבומה ה-11, El Dorado. השיר יצא לאור ב-3 בנובמבר 2018, כסינגל החמישי והאחרון מתוך האלבום.

עם יציאתו נכנס השיר אל המקום ה-181 במצעד שבצרפת, וה-46 במצעד שבספרד.

== רקע וכתיבה ==
השיר נכתב והופק על ידי שאקירה ולואיס פרננדו אוצ'ואה. את השיר פרסמה בערוצה לפני כל השירים האחרים מן האלבום. השיר הוא השני באלבום, והוא בלדה עצובה, בספרדית המספרת בתוכה סיפור.

בין השורות של השיר ניתן לראות ששאקירה מדברת על דברים שהיא צריכה כמו: "אני מתגעגעת לקול שלך, אני צריכה אוויר, אני צריכה שמש", ומפה ניתן להבין שהשיר מדבר על מערכת יחסים שלא צלחה כאשר היא התפרקה ולאחר מכן שאקירה מתגעגעת למה שהיה קודם, מה שלא יכול לחזור על עצמו.

== ביקורת ==
בסמוך לצאתו של השיר כסינגל ולצאתו של הווידאו קליפ הרשמי שלו, סקרה אותו סוזט פרננדז ממגזין הבילבורד, תוך שכינתה אותו כ-"שיר בסגנון הפופ רוק". בנוסף לכך, היא הוסיפה כי מדובר בשיר בו יש "אישה המספרת סיפור על כך שהנשמה שלה מרגישה ריקה. כמו כן, אותה האישה עצמה, חווה בדידות קשה וניתן לראות זאת בקליפ השיר עצמו".

בנוסף לכך, זכה השיר לסיקור מטעם מגזין הרולינג סטון, אשר טענו כי הוא קשור לשיריה הקודמים של שאקירה, "Poem to a Horse" ו-"Empire".

== וידאו קליפ ==
לשיר הועלה אודיו לערוץ ה-Vevo של הזמרת ב-18 במאי 2017. ביממה הראשונה של האודיו ביוטיוב, מונה הצפיות שלו עמד על כ-1.5 מיליון צפיות, ונכון ליולי 2018, מונה הצפיות שלו עומד על כ-12 מיליון צפיות. קליפ השיר יצא בערב של ה-3 בנובמבר 2018. בקליפ ניתן לראות את שאקירה, כשהיא נמצאת בספינה לבדה.

נכון לינואר 2022, מונה הצפיות של הקליפ עומד על למעלה מ-35 מיליון צפיות. כמו כן, צבר השיר למעלה מ-27 מיליון השמעות בספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:בלדות לטיניות
Comme moi

"Comme Moi" (בעברית: "כמוני") הוא סינגל של הזמרת-יוצרת הקולומביאנית שאקירה, מתוך אלבומה האחד עשר El Dorado, והזמר הצרפתי בלאק אם, מתוך אלבומו השני, Éternel insatisfait. השיר הוא הסינגל החמישי מאלבומו של בלאק אם, אך לא הוכרז כסינגל מאלבומה של שאקירה.

השיר הוא השיר ה-8 מן אלבומה של שאקירה ובנוסף, באלבום יצאה גרסה בשפה האנגלית לשיר בשיתוף הלהקה , אשר נקראת "What We Said", והיא הרצועה ה-12 מתוכו.

== ביקורת ==
בסמוך לצאתו, סקר מגזין הבילבורד את השיר. בהמשך, זכה השיר לסיקור גם מטעם המגזין הספרדי, La Vanguardia. במגזין Prensa Libre, אשר נוסד בגואטמלה, פורסמה כתבה המתייחסת לשיר, תוך שנטען שם כי מדובר בשיר היפ-הופ.

גם באתר המוזיקה הדיגיטלי Pulzo, פורסמה כתבה על השיר ועל קליפ השיר.

== וידאו קליפ ==
לשיר יצא וידאו קליפ נלווה, אשר הועלה לערוץ ה-Vevo של בלאק אם ב-31 במרץ 2017, בסמוך לצאתו של השיר כסינגל. בין היתר, יצא לשיר קליפ מאוחרי הקלעים, שם מראים את כל תהליך הצילום, הבימוי והפקתו של הקליפ הרשמי. בנוסף לכך, ב-26 במאי 2017, יצאה גרסה בשפה האנגלית לשיר בשם "What We Said", אשר הועלתה לערוץ ה-Vevo של שאקירה. הגרסה המחודשת לא כללה בתוכה את אם, אלא כללה בתוכה קולות רקע של הלהקה .

קליפ השיר צבר למעלה מ-24 מיליון צפיות והוא אחד מהסרטונים הנצפים ביותר של אם, בעוד האודיו של ההוצאה המחודשת של השיר צבר קרוב ל-3 מיליון צפיות. כמו כן, צבר השיר בספוטיפיי למעלה מ-20 מיליון השמעות בסך הכול.<ref></ref>

== מיקומי שיא ==
במצעדים השיר לא זכה להצלחה רבה, ובשיאו הצליח להיכנס אל המקום ה-135 במצעד הצרפתי.

== קישורים חיצוניים ==

*[https://www.youtube.com/watch?v=_RAUYoqdFrw הקלטת השיר What We Said] באתר יוטיוב

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי שאקירה
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על כאב לב
קטגוריה:שירים על פרידה
יהושע השיל יואל בסאן

יהושע השיל יואל בסאן (1840 - 26 באוקטובר 1917) היה מן הקונים הראשונים של אדמות פתח תקווה.

== ביוגרפיה ==
227x227 פיקסלים
יהושע השיל יואל בסאן נולד בירושלים, בן לאיטה אסתר אביגיל ואליהו שלמה זלמן בסאן. הוא התחתן וחי בחצרו של אביו. בצעירותו היה תלמידו של ר' משה יהודה לייב זילברברג מקוטנא – מחבר "זית רענן". מספר שנים לאחר מכן נשא את חיה גיטל בת ר' שמואל ליאון שכונה "גיסר" בשל המלאכה בה עסק, הוא היה המנהל הראשון על יציקת האותיות בבית דפוסו של ר' ניסן ב"ק בירושלים. כחלק מלימודי האסטרונומיה הוא בנה את כדור הארץ במספרים "כדור אסטרונומי".

הוא היה בין החברים הראשונים שהשתתפו בקניית אדמות פתח תקווה. כמו כן, על חוזה קניית אדמה בסמוך ליריחו חתומים 20 מראשי העדה מוועד הכוללים שבירושלים ובניהם ר' אלי זלמן ובנו ר' יהושוע השיל. הוא ערך לחברים הראשונים את כתב התקשורת הראשון. היה פעיל בביסוס חברת פתח תקווה, בעריכת תוכניותיה ורישומיה ובניהול החשבונות שלה. בארכיונו נצטבר חומר רב לתולדות היישוב.

== חייו האישיים ==
ליהושע השיל נולדו שישה ילדים: יעקב, משה, מרדכי (דוקטור לפילולוגיה בבלטימור), אסתר אשת משה זכרין, חנה שרה אשת מנחם מנדיל הכהן, מרים (מירל) אשר היגרה לשיקגו, צדוק (צלם בירושלים). הסופר חיים המבורגר כתב בספרו "שלושה עולמות" על הנאתו הרבה להיכנס לביתו של יהושע השיל שהיה מסביר פנים לכל אחד.

== קישורים חיצוניים ==
* 

== הערות שוליים ==

קטגוריה:היישוב הישן
קטגוריה:ירושלים: אישים
קטגוריה:אנשי היישוב הוותיק ילידי ארץ ישראל
קטגוריה:ישיבת עץ חיים
קטגוריה:תלמידי הרב משה יהודה לייב זילברברג
קטגוריה:גואלי אדמות בארץ ישראל
קטגוריה:פתח תקווה: מייסדים
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1840
קטגוריה:ארץ-ישראלים שנפטרו ב-1917
קטגוריה:אנשי היישוב הוותיק ילידי ארץ ישראל במאה ה-19
קולין קילריין

קולין ג'יימס קילריין (באנגלית: Colin James Kilrain) (נולד ב-20 בספטמבר 1958) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כעוזר יושב ראש המטות המשולבים.

==ביוגרפיה==
קילריין נולד בקווינסי שבמסצ'וסטס. הוא בוגר תואר ראשון מאוניברסיטת להיי בפנסילבניה, במהלך לימודיו היה חבר בנבחרת ההיאבקות של האוניברסיטה, שלוש פעמים נבחר לאול-אמריקן, זכה ארבע פעמים באליפות התאחדות ההיאבקות של האזור המזרחי ושלוש פעמים סיים במקום השלישי בטורניר ה-NCAA. ב-2014 נבחר להיכל התהילה הלאומי של ההיאבקות. הוא בעל תואר שני באסטרטגיית משאבים לאומיים וניהול מהאוניברסיטה לביטחון לאומי.

ב-1985 התגייס לצי ארצות הברית והשלים קורס חבלה ימית והכשרה כלוחם ביחידת אריות הים. שירת כלוחם בצוות אריות הים 3, נטל חלק בתוכנית החלפת קצינים ושירת ביחידת הקומנדו הימית של הצי הגרמני. שירת בצוות אריות הים 6, שימש סגן מפקד יחידת הלוחמה המיוחדת השנייה, פיקד על יחידת הלוחמה המיוחדת הרביעית בפוארטו ריקו, פיקד על צוות אריות הים 4 ועל קבוצת הלוחמה המיוחדת השנייה של פיקוד הלוחמה המיוחדת של הצי. כמו כן שימש יועץ למבצעים מיוחדים על נושאת המטוסים "דוויט אייזנהאור".

תפקידי מטה שלו כללו בין השאר קצין מבצעים במפקדת המבצעים המיוחדים של פיקוד דרום בפנמה, שימש קצין מבצעים במרכז ללוחמה בטרור של מחלקת המדינה, שימש סגן מפקד כוח הסיור בפיקוד המבצעים המיוחדים המשולבים.

ב-2011 קודם לדרגת אדמירל משנה ושירת כראש מחלקת אסטרטגיה ומדיניות במשרד ללוחמה בטרור של המועצה לביטחון לאומי. ב-2012 מונה לנספח צבאי בשגרירות ארצות הברית במקסיקו וב-2013 מונה לעוזר מפקד פיקוד המבצעים המיוחדים המשולבים. ב-2014 מונה למפקד המבצעים המיוחדים של פיקוד האוקיינוס השקט.

ביולי 2016 קודם לדרגת תת-אדמירל ומונה למפקד מפקדת המבצעים המיוחדים של נאט"ו. בנובמבר 2019 מונה למנהל הפעולות הצבאיות בארגון ה-CIA. בנובמבר 2021 מונה לעוזר יושב ראש המטות המשולבים.

קילריין נשוי לסוזאן קילריין, טייסת בצי ואסטרונאוטית בנאס"א והם הורים לארבעה.

==קישורים חיצוניים==

* [https://www.navy.mil/Leadership/Biographies/BioDisplay/Article/2236180/vice-admiral-colin-kilrain/ ביוגרפיה] באתר הצי
* [http://www.teamusa.org/USA-Wrestling/Features/2014/June/20/Colin-Kilrain-Hall-of-Fame Outstanding American - COLIN J. KILRAIN], אתר נבחרת ההיאבקות של ארצות הברית, 20 ביוני 2014

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:נאט"ו: אישים
קטגוריה:נספחים צבאיים אמריקאים
קטגוריה:אנשי ה-CIA
קטגוריה:לוחמי אריות הים
קטגוריה:בוגרי אוניברסיטת להיי
קטגוריה:אמריקאים שנולדו ב-1958
הסוכנות הפדרלית לתחבורת רכבות

דגל שירות אבטחת הרכבות
הסוכנות הפדרלית לתחבורת רכבות (ברוסית: Федеральное агентство железнодорожного транспорта, בקצרה Росжелдор) היא סוכנות אכיפת חוק האחראית מטעם משרד התחבורה של רוסיה על אחזקות המדינה בתחום מסילות הברזל והרכבות ואחראית לפיקוח על חברות הרכבות ברוסיה והתנהלותן בתחום הרכבות.

משנת 2004 החברה אחראית לפיקוח על "מסילות הברזל הרוסיות" והחל משנת 2014, הסוכנות מנהלת את חברת הרכבות של חצי האי קרים.
==קישורים חיצוניים==

* 
* [http://zdohrana.ru שירות אבטחת הרכבות]

קטגוריה:רוסיה: ארגונים ממשלתיים
קטגוריה:רוסיה: רכבות
קטגוריה:רוסיה: רשויות פיקוח
קטגוריה:ארגוני בטיחות בתחבורה
סייפרוס איירווייז (2016)

סייפרוס איירווייז (באנגלית: Cyprus Airways), לשעבר צ'ארלי איירליינס (באנגלית: Charlie Airlines), היא חברת תעופה קפריסאית הפועלת מנמל התעופה הבינלאומי בלרנקה. החברה אימצה את שמה של סייפרוס איירוויז, אשר פשטה את הרגל ונסגרה בשנת 2015.

== היסטוריה ==
ב-2016 הודיעה S7 איירליינס על כוונתה להשיק חברת תעופה קפריסאית בשם "צ'ארלי איירליינס". ביולי 2016 הודיעה כי חברת התעופה זכתה בתחרות על הזכות להשתמש בעיטור המופלון, סימנה המסחרי של סייפרוס איירווייז הראשונה, במשך עשור, וכן בעיטור עלה זית, מסמליה של קפריסין. ב-4 במרץ 2017 ערכה חברת התעופה את הטיסת ניסוי שלה משדה התעופה של לרנקה לנמל התעופה הבינלאומי הרקליון עם מטוס איירבוס A319. ב-14 במרץ 2017 הודיעה חברת התעופה שהשיגה את אישור הפעלתה מהמחלקה הקפריסאית לתעופה אזרחית.

== יעדים ==
החברה מפעילה טיסות להרקליון ורודוס שביון, לתל אביב בישראל, ולסנקט פטרבורג שברוסיה. 
הטיסות החלו לפעול מה-1 ביוני 2017.

ביוני 2020 החלה החברה להפעיל טיסה שבועית מאתונה לנתב"ג.

לחברה שותפות קוד עם חברת S7 איירליינס.

==צי המטוסים==
צי המטוסים של החברה נכון לאוגוסט 2023:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#003300;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:#003300;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A320-200
|3
|—
|180
|180
|
|-
|איירבוס A220-300
|2
|8
|
|
|
|-
!סה"כ
!5
!8
! colspan="3" |
|}

== קישורים חיצוניים ==

* 

== הערות שוליים ==

קטגוריה:חברות תעופה לאומיות
קטגוריה:חברות תעופה קפריסאיות
גאווין ויליאמסון

גאווין אלכסנדר ויליאמסון (באנגלית: Gavin Alexander Williamson; נולד ב-25 ביוני 1976) הוא פוליטיקאי בריטי מהמפלגה השמרנית המכהן כחבר בבית הנבחרים מטעם מחוז סטון, גרייט וירלי, ופנקרידג'. כיהן כשר ההגנה של הממלכה המאוחדת מנובמבר 2017 ועד מאי 2019, וכשר החינוך של הממלכה המאוחדת מיולי 2019 ועד ספטמבר 2021.

==ביוגרפיה==
ויליאמסון גדל ולמד בסקרבורו שבצפון יורקשייר, לזוג הורים מצביעי לייבור. הוא בעל תואר ראשון מאוניברסיטת ברדפורד. לאחר הלימודים עבד כיועץ בתחום התעשייה בסטפורדשייר ומנהל חברה בתחום עיצוב אדריכלי.

בשנים 2001–2005 כיהן במועצת המחוז. ב-2005 התמודד ללא הצלחה למושב מחוז צפון בלקפול ופליטווד בבית הנבחרים הבריטי. הוא שימש סגן יושב ראש המפלגה השמרנית באזור סטפורדשייר, יושב המפלגה בעיר סטוק-און-טרנט, ויושב המפלגה במחוז דרבישייר דיילס.

ב-2010 נבחר לנציג מחוז דרום סטפורדשייר בבית הנבחרים. הוא נבחר לתקופות כהונה נוספות בב-2015 וב-2017.

בבית הנבחרים כיהן חבר הוועדה לענייני צפון אירלנד, שימש יושב ראש השדולה לנושא מחלת ה-ALS וחבר השדולה לענייני עיצוב. באוקטובר 2011 מונה לעוזרו של השר לענייני צפון אירלנד, בספטמבר 2012 מונה לעוזרו של השר לענייני תחבורה, וב-2014 מונה לעוזרו של ראש ממשלת בריטניה דייוויד קמרון. במאי 2015 מונה לחבר במועצה המלכותית.

ביולי 2016 מונה על ידי ראש הממשלה תרזה מיי למצליף הראשי של המפלגה השמרנית בבית הנבחרים. לאחר בחירות 2017 מונה על ידי מיי להוביל את השיחות להרכבת קואליציה עם המפלגה היוניוניסטית הדמוקרטית.

בנובמבר 2017, לאחר התפטרותו של שר ההגנה מייקל פאלון בשל טענות על התנהגות מינית בלתי-הולמת מ-2002, מונה ויליאמסון במקומו לאחר ששימש כמצליף הקואליציה בווסטמינסטר.

במאי 2019 פיטרה אותו ראש הממשלה מיי מתפקיד שר ההגנה בטענה כי הדליף מידע מהמועצה לביטחון לאומי לתקשורת, טענה שויליאמסון הכחיש. ביולי 2019 מונה לשר החינוך בקבינט של בוריס ג'ונסון הוא כיהן בתפקיד עד ספטמבר 2021. באוקטובר 2022 מונה לשר ללא תיק הנוכח בישיבות הקבינט תחת ראש הממשלה רישי סונאק, הוא נאלץ להתפטר כעבור כחודש בעקבות האשמות להתעמרות מצדו.

ויליאמסון נשוי לג'ואן והם הורים לשתי בנות. באוגוסט 2016 מונה למפקד במסדר האימפריה הבריטית.

==קישורים חיצוניים==

* 

* [https://www.parliament.uk/biographies/commons/gavin-williamson/4108 גאווין ויליאמסון] באתר הפרלמנט הבריטי

קטגוריה:חברי המפלגה השמרנית (הממלכה המאוחדת)
קטגוריה:מפקדים במסדר האימפריה הבריטית
קטגוריה:שרי ההגנה של בריטניה
קטגוריה:שרי החינוך של בריטניה
קטגוריה:בוגרי אוניברסיטאות ומכללות בממלכה המאוחדת
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:בריטים שנולדו ב-1976
קארן בראדלי

קארן בראדלי (באנגלית: Karen Bradley; נולדה ב-12 במרץ 1970) היא פוליטיקאית בריטית חברת המפלגה השמרנית. מכהנת כנציגת מחוז סטפורדשייר-מורלנדס בבית הנבחרים ויו"ר ועדת הנהלים של בית הנבחרים.

==ביוגרפיה==
בראדלי נולד באזור המורלנדס שבסטפורדשייר. היא גדלה בצ'דלטון ובבקסטון היכן שהוריה ניהלו בית מלון. סיימה תואר ראשון במתמטיקה מאימפריאל קולג' בלונדון. עבדה כרואת חשבון ויועצת מס בחברות דלויט ו-KPMG.

היא הצטרפה להמפלגה השמרנית והייתה חברה בצוות המייעץ למדיניות הכלכלית והקטנת נטל הביורוקרטיה. ב-2005 התמודדה ללא הצלחה בבחירות למושב מחוז מנצ'סטר ויית'נגטון בבית הנבחרים הבריטי.

במאי 2010 נבחרה לנציגת מחוז סטפורדשייר-מורלנדס בבית הנבחרים. כיהנה כחברה בוועדת העבודה והפנסיה, בוועדת הנהלים ובוועדת האדמיניסטרציה. בספטמבר 2012 מונתה לעוזרת מצליף הסיעה השמרנית, ב-2013 קודמה למצליפה בכירה. בפברואר 2014 מונתה לשרה זוטרה לענייני עבדות מודרנית ופשע מאורגן במשרד הפנים. ב-2015 נבחרה לתקופת כהונה נוספת בבית הנבחרים. לאחר הבחירות מונתה לשרה זוטרה לענייני מניעת התעללות, ניצול ופשיעה במשרד הפנים.

ב-14 ביולי 2016 מונתה על ידי ראש הממשלה תרזה מיי לשרת התרבות, תקשורת וספורט בקבינט ממשלת בריטניה. בינואר 2018 מונתה לשרה לענייני צפון אירלנד. היא סיימה את כהונתה ב-24 ביולי 2019 עת נכנס בוריס ג'ונסון למשרת ראש הממשלה.

בראדלי נשואה ואם לשניים.

==קישורים חיצוניים==

* 

* [https://www.parliament.uk/biographies/commons/karen-bradley/4110 קארן בראדלי] באתר הפרלמנט הבריטי

קטגוריה:שרי התרבות, התקשורת והספורט של בריטניה
קטגוריה:חברי המפלגה השמרנית (הממלכה המאוחדת)
קטגוריה:פוליטיקאיות בריטיות
קטגוריה:מזכירי המדינה לענייני צפון אירלנד
קטגוריה:חברות הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2010–2015)
קטגוריה:חברות הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2015–2017)
קטגוריה:חברות הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2017–2019)
קטגוריה:חברות הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2019–2024)
קטגוריה:בריטיות שנולדו ב-1970
קטגוריה:בריטים שנולדו ב-1970
אלמאמי טורה

אלמאמי טורה (בצרפתית: Almamy Touré; נולד ב-28 באפריל 1996 בבמקו שבמאלי) הוא כדורגלן מאלי המשחק בעמדת המגן הימני בקבוצת איינטרכט פרנקפורט מהבונדסליגה ובנבחרת מאלי.

== קריירת מועדונים ==
טורה גדל במחלקת הנוער של מונקו. בשנת 2011 החל טורה לשחק במונקו ב', קבוצת המילואים של המועדון. ב-11 בפברואר 2015 ערך טורה את הופעת הבכורה שלו במועדון, כששיחק 67 דקות והבקיע את שער הבכורה שלו במועדון בניצחון 1–3 על סטאד רן במסגרת שלב שמינית הגמר של הגביע הצרפתי. ב-20 בפברואר ערך טורה את הופעת הבכורה שלו בליגת העל הצרפתית, כשנכנס כמחליף בדקה ה-35 בניצחון 0–1 על ניס במסגרת המחזור ה-26. ב-7 במרץ הבקיע טורה את שער הבכורה שלו בליגת העל הצרפתית, שער בדקה ה-60 בניצחון 1–3 על אוויאן במסגרת המחזור ה-28 בליגה. ב-19 במאי חתם טורה על חוזה חדש לארבע שנים במועדון. בעונתו הראשונה בקבוצה הראשונה של המועדון ערך סילבה חמש הופעות ליגה והבקיע שער אחד, ובעונתו השנייה הוסיף עשר הופעות ליגה ושלושה שערים. בעונת , בה זכתה מונקו באליפות צרפת, ערך טורה 15 הופעות ליגה.

בינואר 2019, עבר טורה לאיינטרכט פרנקפורט מהבונדסליגה, בה חתם על חוזה לארבע שנים וחצי.

== תארים ==
;מונקו
* אליפות צרפת: 2016/2017

;איינטרכט פרנקפורט
* הליגה האירופית: 2021/2022

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:מגני כדורגל מאלים
קטגוריה:כדורגלני מונקו
קטגוריה:כדורגלני איינטרכט פרנקפורט
קטגוריה:ספורטאים זרים בצרפת
קטגוריה:ספורטאים זרים בגרמניה
קטגוריה:מאלים שנולדו ב-1996
קטגוריה:כדורגלני נבחרת מאלי
סימון אלפסי (ראש עירייה)

סימון אלפסי (נולד ב-29 ביולי 1945) הוא פוליטיקאי ישראלי שכיהן כראש עיריית יקנעם עלית מ־1989 ועד 2024, מטעם מפלגת העבודה. בתקופת כהונתו גדל היישוב מ-5,000 תושבים לכ-25 אלף.

==ביוגרפיה==
סימון אלפסי נולד בשנת 1945 בעיירה אוריקה שבמרוקו לניסים וחסיבה. למד בבית הספר "אליאנס", ובמקביל עבד על מנת לסייע בכלכלת המשפחה. בשנת 1962 עלתה משפחת אלפסי לישראל. סימון, אז בן 16, הוביל את המשפחה שסירבה בהוראתו להתפנות ממרכז הקליטה עד שישלחו אותה ליישוב בו מתגורר חברו הטוב, שאמר לו ל"הגיע ליישוב שנמצא 22 קילומטר מחיפה". לאחר מספר ימי המתנה הגיעה המשפחה ליקנעם עילית.

אלפסי שירת בצה"ל, ונפצע במלחמת יום הכיפורים בקרב על גבעת חמוטל. במהלך המלחמה נולד בנו צחי, וברית המילה נדחתה בכחודש ימים על מנת שיוכל להשתתף בה.

=== ראש העירייה ===
בסוף 1978 נבחר לחבר מועצה מטעם סיעה עצמאית שהקים בשם "צעירי יקנעם"<ref></ref> וב-1983 מטעם המערך. בשנת 1989 נבחר לראשונה לראשות המועצה המקומית, ומאז הוא מכהן ברציפות בראשות יקנעם עילית, שבשנת 2007 הוכרזה כעיר. בכניסתו לתפקיד התמודד עם משבר כלכלי חריף כאשר מפעל "סולתם", שבו הועסקו מרבית תושבי היישוב, נקלע למשבר ופיטר מאות מעובדיו. במסגרת ניסיונות למנוע פיטורין בסולתם הציע לחברה הנחות ארנונה תמורת הימנעות מפיטורין. אלפסי פעל להביא למתחם סולתם המתרוקן חברות אחרות שיעסיקו את תושבי יוקנעם עלית שגדלה אז הודות לעלייה מברית המועצות, והחל לפעול להקמת פארק היי-טק יישובי במקום. 

בשנת 1993 הניח אלפסי את אבן הפינה להקמת פארק ההיי-טק הראשון ביקנעם. הפארק הוכרז כמח"ר - מרכז חדשנות רפואית. הפארק מונה כיום כ-150 חברות היי-טק, כולל חממות טכנולוגיות. כ-50% מהחברות הן חברות רפואיות. בפארק מועסקים כ-8,000 עובדים, ומחזור הפעילות השנתי של החברות בו הוא כ-7 מיליארד דולר. 

על הישגיו בפיתוח התעסוקה בעירו דירג אותו הירחון "פורבס ישראל" בשנת 2013 כאחד מחמשת ראשי הערים הטובים בישראל.

אלפסי הוביל להקמת פארק התעשייה "מבוא כרמל" המשותף ליקנעם עילית, למועצה האזורית מגידו, לעוספיא ולדלית אל-כרמל. בימים אלו עמל אלפסי ביחד עם ראש המועצה האזורית עמק יזרעאל, אייל בצר, ועם רכבת ישראל על הקמת פארק נוסף - פארק תעסוקה, מסחר ובילוי הכולל אטרקציות לילדים. הפארק צפוי לקום בסמוך לתחנת הרכבת יקנעם – כפר יהושע. 

בשנת 2014 יצא לאור ספרו האוטוביוגרפי של אלפסי: "הרץ למרחקים ארוכים".

בבחירות שהתקיימו באוקטובר 2018 נבחר אלפסי לראשות העירייה בפעם השביעית עם כ-75% מהקולות. אלפסי קיבל כ-75% גם בבחירות בשנת 2013.

אלפסי הוא איש מפלגת העבודה, והיה מקורבם של ראש ממשלת ישראל יצחק רבין ונשיא המדינה שמעון פרס. לאחר הבחירות לכנסת העשרים ושלוש קרא ליו"ר מפלגת העבודה, עמיר פרץ, להצטרף לקואליציה בראשות בנימין נתניהו.

ביוני 2022, הודיע אלפסי כי אינו מתכוון להתמודד לקדנציה נוספת בבחירות הבאות שהתקיימו בפברואר 2024, ובכך סיים כהונה של 35 שנה בראשות יקנעם עלית.

== תפקידים בולטים בעבר ובהווה ==

* מ"מ יו"ר האספה הכללית של השלטון המקומי
* יו"ר סיעת העבודה בשלטון המקומי
* יו"ר דירקטוריון פארק תעשייה "מבוא כרמל"
* דירקטור בחברה למשק וכלכלה

== לקריאה נוספת ==
* סימון אלפסי, הרץ למרחקים ארוכים, 2014

==קישורים חיצוניים==

* 

==הערות שוליים==

קטגוריה:ראשי מועצות מקומיות בישראל
קטגוריה:ראשי עיריות בישראל
קטגוריה:ראשי רשויות מקומיות מטעם העבודה
קטגוריה:יקנעם עילית: אישים
קטגוריה:ישראלים ילידי מרוקו
קטגוריה:ישראלים שנולדו ב-1945
כמעט מפורסמת (סרט)

כמעט מפורסמת הוא סרט קולנוע ישראלי בבימוי מרקו כרמל הסרט מבוסס על ספר באותו השם מאת מיכל בכר. הסרט הוקרן לראשונה ב-22 ביוני 2017.

==תקציר העלילה==
לשיר כרמי בת ה-16 יש חברה אחת טובה בשם רוני, ציונים גבוהים ופרפרים בבטן בכל פעם שהיא רואה את עומרי גבע, החבר של מלכת השכבה. היא חושבת ש"חוכמה" איננה תכונה שעשויה למשוך מישהו ובטח לא עוזרת לה להיות מקובלת. לעומת זאת, לאחיה תומר בן ה-18 יש מראה של דוגמן, חברה אהובה בשם מאיה וכישרון מוזיקלי, שבזכותו הפתיע את משפחתו בהודעה כי התקבל לתוכנית המוזיקה הפופולרית, "דה-וואן". במהירות המוכרת לנו מן המציאות הופכת שיר להיות "אחות של תומר המפורסם", מה שהופך אותה למקובלת ואפילו לכמעט מפורסמת בעצמה. אך לכל זה יש מחיר. שיר מאבדת את זהותה, בוגדת בחברתה היחידה והופכת להיות מישהי שאינה דומה לעצמה. במקביל, ההתקדמות של תומר בתוכנית לעבר הגמר והיותו נתון ללחצים עצומים מכל הכיוונים, גורמים לו לאבד את תמימותו. שיר ורוני רבות, מאיה נפרדת מתומר ומתכננת לטוס לחו"ל לבדה. בסוף הסרט רותם זוכה בתחרות, שיר ורוני משלימות, ומאיה חוזרת לתומר.

==צוות השחקנים==
{| class="wikitable" Class="wikitable" style="font-size:90%; line-height:1.2"
|-
! שם השחקן !! שם הדמות !! אודות הדמות
|-
|ניב סולטן || שיר כרמי || גיבורת הסרט, הופכת לכמעט מפורסמת בעקבות פרסום אחיה בתוכנית הריאליטי. מאוהבת בעומרי. חברה של רוני.
|-
|עומר דרור || תומר כרמי || אח של שיר. בעל מראה של דוגמן, חברה אהובה וכישרון מוזיקלי, שבזכותו התקבל לתוכנית הטלוויזיה הפופולרית, "דה-וואן", במהלך הסרט חברתו מאיה נפרדת ממנו בגלל שצותת לצוות של דה ואוון, אך בכל זאת מסרב לנשק את רותם בזמן שהוא ומאיה ביחד. בסוף הסרט נותן לרותם לנצח בדה וואן מפני שעדיין מאוהב במאיה ובעקבות כך ששיר ורוני לא נתנו למאיה לעלות על הטיסה הוא ומאיה חוזרים להיות ביחד.
|-
|עמית יגור || רוני || חברתה הטובה של שיר.
|-
|עמית פרקש || מאיה ||חברה של תומר, בהמהלך הסרט נפרדת מתומר ומתכננת לטוס לחו"ל. בסוף הסרט שיר ורוני לא נותנת לה לעלות על הטיסה ולכן היא ותומר חוזרים.
|-
|נועה קירל ||רותם לוי|| ילדה ממשפחת מצוקה עם כוח רצון חזק המשתתפת בריאליטי "דה-וואן" ומצוותת לתומר.
|-
|ליאת אקטע || טליה כרמי || אימם של שיר ותומר.
|-
|נתן רביץ || אבנר כרמי || אביהם של שיר ותומר.
|-
|אורי פפר || אלעד ||מנחה התוכנית "דה וואן".
|-
|מור פולנוהר || ירדן ||חברה הטובה של דנה, שונאת את שיר.
|-
|נואל ברקוביץ' || דנה ||חברתו של עומרי. חברה הטובה של ירדן שונאת את שיר.
|-
|עינת שרוף || שופטת ב"דה וואן" ||
|-
|גל אוחובסקי || שופט ב"דה וואן" ||
|-
|קורין אלאל || שופטת ב"דה וואן" ||
|-
|עידן בראון || עומרי גבע ||חבר של דנה.
|-
|ירדן הראל || עיתונאית ||
|-
|חמי רודנר || בתפקיד עצמו ||
|-
|איתי סונטג || תלמיד ||
|-
|יפעת לונדון || מורה ||
|-
|שירה בן לולו || אמא של רותם ||
|-
|ניסים לוי || אבא של רותם ||
|-
|ריף נאמן || זמרת בקליפ ||
|-
|מריאור שחר || דיג'יי במסיבה ||
|}

==הפקה==
בפברואר 2016 החלו הליהוקים לסרט, עומר דרור ועמית פרקש לוהקו במהלך החודש, ובמרץ הצטרפו ניב סולטן ונועה קירל שזהו תפקיד המשחק הראשון שלה. צילומי הסרט תוזמנו להמשך אותה שנה.

==קישורים חיצוניים==
*	

ביקורות:
* 
* 

==הערות שוליים==

קטגוריה:סרטי 2017
קטגוריה:סרטי קומדיה ישראליים
קטגוריה:סרטי נעורים ישראליים
קטגוריה:סרטים ישראליים מבוססי ספרים
קטגוריה:סרטים ישראליים משנת 2017
Can't Be Tamed (שיר)

Can't Be Tamed (בעברית: לא ניתנת לאילוף) הוא שיר של הזמרת האמריקאית מיילי סיירוס. השיר יצא לאור ב-14 במאי 2010 כסינגל הראשון מתוך האלבום השלישי של סיירוס, Can't Be Tamed.

השיר מתאר רצון לחוות חופש. המילים בשיר עוסקות בנושאים של חופש וביטוי עצמי. סיירוס אמרה שהמסר של השיר מתאר מצבים שונים, באופן האישי שלה "זה כמו להרגיש להיות בכלוב שאנשים מסתכלים עלייך".

השיר זכה להצלחה והגיע למקום ה-8 במצעד האמריקאי בילבורד הוט 100,<ref></ref> ונכנס לעשירייה הפותחת בקנדה, אירלנד וניו זילנד.

== קידום והופעות ==
סיירוס הופיעה לראשונה עם השיר ב-18 במאי 2010 ברוקדים עם כוכבים. היא הופיעה עם השיר גם ב"Good Morning America" וגם ב"Late Show" עם דוד לטרמן וגם ב"MuchMusic Video Awards".

== וידאו קליפ ==
הווידאו קליפ לשיר בוים על ידי רוברט הלס. הווידאו קליפ יצא ב-5 במאי 2010. לגבי הנושא של הקליפ, סיירוס הסבירה "אני חושבת שהקליפ מסביר את החיים שלי אבל זה לא כולל את חייהם של אנשים אחרים. זה לא רק על כמה נפלא וזוהר וכל זה. זה על הנושא של אני לא רוצה להיות בתוך כלוב, אני רוצה להיות חופשייה ולעשות מה שאני אוהבת". נכון לינואר 2022, השיר צבר למעלה מ-202 מיליון צפיות ביוטיוב.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

== הערות שוליים ==

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי מיילי סיירוס
קטגוריה:שירים שנכתבו על ידי אנטונינה ארמאטו
קטגוריה:שירים שהופקו על ידי רוק מאפיה
קטגוריה:שירים על מיניות
קטגוריה:סינגלים בהוצאת הוליווד רקורדס
פיל סילברס

פיל סילברס (באנגלית: Phil Silvers, 11 במאי 1911 - 1 בנובמבר 1985) היה בדרן ושחקן יהודי-אמריקאי, הידוע בכינויו "מלך החוצפה" ("The King of Chutzpah"). נודע במיוחד בקומדיית המצבים "המופע של פיל סילברס" ("The Phil Silvers Show") ששודרה בשנות ה-50 ובה גילם את דמותו של איש צבא ארצות הברית רב-סמל ארנסט בילקו.

==ביוגרפיה==
סילברס נולד בברוקלין, ב-	11 במאי 1911, בנם השמיני והאחרון של שרה לבית הנדלר ושאול, מהגרים יהודים מרוסיה. אביו התפרנס מהתקנת לוחות פלדה על גורדי השחקים של ניו יורק. בתו היא השחקנית קת'י סילברס .

==פילמוגרפיה נבחרת==
* דבר מצחיק קרה לי בדרך לפורום
* הבוורלי הילבילים
* מטורף, מטורף, מטורף העולם
* צרור של צרות (1962)
*בלש בגרוש (1978)

==קישורים חיצוניים==

* 
* 

קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:בדרנים יהודים
קטגוריה:בדרנים אמריקאים
קטגוריה:זוכי פרס טוני: שחקנים
קטגוריה:אישים הקבורים בבית הקברות מאונט סיני
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1911
קטגוריה:אמריקאים שנפטרו ב-1985
רפי ורטהיים

רפאל (רפי) ורטהיים (נולד ב-12 במרץ 1942) הוא מהנדס ופוליטיקאי ישראלי. כיהן כראש עיריית קריית ביאליק בשנים 2003–2008.

==ביוגרפיה==
רפי ורטהיים נולד בקריית ביאליק. הוריו, קרל וחוה, עלו לארץ ישראל מגרמניה.

את שנות התיכון עשה ורטהיים בבית ספר בסמ"ת בחיפה, במגמת מכונות. הוא היה חניך השומר הצעיר והתגייס לנח"ל. לאחר שירותו הצבאי, למד הנדסת מכונות לתואר ראשון ולתואר שני בטכניון, ובהמשך השלים דוקטורט בהנדסת מכונות באאכן שבגרמניה. עם סיום התואר, חזר לישראל בשנת 1975 החל ללמד הנדסת מכונות בטכניון. בנוסף, ורטהיים עבד בתפקיד בכיר בחברת ישקר. משנת 1986 היה חבר מועצת העיר קריית ביאליק, ובהמשך כיהן כסגנו של ראש העיר דני ז'ק, בהיותו חבר בסיעתו העצמאית.

בין השנים 2001–2002 שימש כנשיא ארגון CIRP הבינלאומי - ארגון בינלאומי של אנשי מדע מתחום הנדסת הייצור.

בבחירות לרשויות המקומיות בשנת 2003 התמודד לתפקיד ראש העיר ברשימה מקומית שנתמכה על ידי מפלגת שינוי ומפלגת העבודה. בסיבוב השני הוא גבר על אלי דוקורסקי בהשיגו רוב של 57.6%. עם כניסתו לתפקיד, התמודד עם גירעון של כ-30 מיליון שקלים שהותיר ראש העיר הקודם. ב-2006 חבר למפלגת קדימה.

בבחירות שנערכו ב-2008, בהן התמודדו שבעה מתמודדים על ראשות העיר, קיבל 19.8% מהקולות, והוחלף על ידי אלי דוקורסקי. הוא החל לכהן כחבר האופוזיציה היחיד במועצת העיר, ולקראת הבחירות בשנת 2013, הצטרף לחבר המועצה צביקה ברקאי שהתמודד על תפקיד ראש העיר מול דוקורסקי. ברקאי הפסיד בבחירות לראשות העיר וסיעתם המשותפת זכתה לשני מושבים במועצת העיר. בבחירות לרשויות המקומיות בשנת 2018 חבר לרשימת "לב ביאליק" כמספר שתיים ברשימה. מכיוון שהרשימה קיבלה מושב אחד בלבד, הוא נותר מחוץ למועצת העיר.

בשנת 2009 קיבל מינוי במוסד אקדמי בגרמניה. בשל מינוי זה, ביקש ראש העיר דוקורסקי להדיחו מתפקידו במועצת העיר בטענה שהוא לא מתגורר עוד בעיר. בית המשפט המחוזי בחיפה פסק כי אין עילה מספקת להדחת ורטהיים, שראש העיר לא הרים את נטל ההוכחה לכך שוורטהיים אינו מתגורר עוד בעיר באופן קבוע, וכי זיקתו לקריית ביאליק לא נותקה על אף שהייתו בגרמניה.

מאז עזיבתו את תפקיד ראש העיר, ורטהיים מרצה במכללת אורט בראודה. בנוסף, הוא משמש כנציג בישראל של מכון המחקר היישומי הגרמני "פראונהופר".

==קישורים חיצוניים==
* 
* 

==הערות שוליים==

קטגוריה:ראשי עיריית קריית ביאליק
קטגוריה:מהנדסי מכונות ישראלים
קטגוריה:סגל הטכניון: הנדסת מכונות
קטגוריה:בוגרי בסמ"ת
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בוגרי הטכניון - מכון טכנולוגי לישראל
קטגוריה:ראשי רשויות מקומיות מטעם קדימה
קטגוריה:ראשי רשויות מקומיות מטעם העבודה
קטגוריה:אישים ממוצא יהודי-גרמני
קטגוריה:ישראלים שנולדו ב-1942
מאחזק מצנחים

מאחזק מצנחים, ובגרסה נפוצה יותר מקפל מצנחים, הוא אדם העוסק בתחזוקה של מצנחים, לשם שימוש בטוח בהם. על מאחזק המצנחים להכיר את המאפיינים הטכניים של המצנח ואת הרגולציה והטכניקה הכרוכה בקיפול המצנח ובתחזוקתו. 

קיפול מצנחים הוא משימה תובענית וקפדנית, הנעשית למטרות צניחה צבאית וצניחה ספורטיבית. בריתמת צניחה קיימים שני מצנחים, ראשי ורזרבי. את המצנח הראשי יכול לקפל צנחן מוסמך או מקפל מצנחים מוסמך; את המצנח הרזרבי יכול לקפל רק מקפל מצנחים המוסמך לקיפול מצנחים רזרביים.

על פי הנהלים, תוקף הקיפול של מצנח מחומרי ניילון מתקדמים (בניגוד למשי) הוא 120 יום. לאחר שפג תוקף הקיפול יש לפתוח ולקפל את המצנח שנית לפני הקפיצה. גם בצבא וגם באזרחות קיפול מצנחים מהווה מקצוע בפני עצמו, הנפרד מן הצניחה.

קיפול מצנח על ידי אדם לא מנוסה יכול לקחת אפילו שעה וחצי ולאחר שנצבר ניסיון סביר ניתן לקפל את המצנח בכ-20 דקות.

==קיפול מצנחים צבאי==

צבאות בעולם מכשירים מקפלי מצנחים, לתמיכה בכוחות הצנחנים שלהם ובמשימות של תובלה אווירית מוצנחת. פעמים רבות מקפלי המצנחים עוברים קורס צניחה, כדי לסייע להם להבין טוב יותר את פעולת המצנח ולהניע אותם לשמור על רמת בטיחות גבוהה.

===בארצות הברית===
====בצבא ארצות הברית====
סיכת מקפל מצנחים של צבא ארצות הברית
צבא ארצות הברית הקים את יחידת הצנחנים הראשונה שלו ב-1940. ביחידה קטנה זו כל צנחן קיפל בעצמו את מצנחו. עם הקמת הדיוויזיות המוצנחות במלחמת העולם השנייה הפסיק הצבא לאמן את הצנחנים בקיפול מצנחים, והקים יחידות תמיכה העוסקות בקיפול מצנחים. ראשוני המקפלים קיבלו את הכשרתם בפורט בנינג שבמדינת ג'ורג'יה. מאז 1951 נערכת הכשרה זו בפורט לי שבמדינת וירג'יניה. 

מקפלי המצנחים עוברים קורס צניחה, ועל פי המסורת הם נדרשים לצנוח בכל מצנח שיוגש להם, בלי לבדוק מי עסק בקיפולו. מוטו היחידה הוא "I will be sure always" ("אהיה בטוח תמיד"). 

===בצה"ל===

בצה"ל מיועד תפקיד זה בעיקר לחיילות, המשרתות תחת חטיבת המרום. לפני הרחבת תפקידי החיילות בצה"ל נחשב תפקיד מקפלת המצנחים לתפקיד המשמעותי ביותר שיכולה חיילת למלא בשירות הצבאי.

==קיפול מצנחים אזרחי==
מקפלי מצנחים לצניחה ספורטיבית אזרחית עוברים בדרך כלל רישוי של רשויות התעופה האזרחית, איגודי תעופה אזרחית או איגודי צניחה. מערכת הרישוי משתנה ממדינה למדינה, אך בדרך כלל ישנן רמות אחדות של הסמכה. 

במועדוני צניחה חופשית בישראל, כאשר צנחן שוכר מצנח של המועדון, באפשרותו לשלם למקפל המצנחים של המועדון בתמורה לקיפול המצנח או לקפל את המצנח בעצמו, כאשר הצנחן עובר ביקורת של מקפל מקצועי בשלוש נקודות בדיקה קבועות. 

==קישורים חיצוניים==

קטגוריה:מקצועות צבאיים
קטגוריה:צניחה
אליפות איטליה בכדורגל 1908

אליפות איטליה בכדורגל 1908 הייתה העונה ה-11 של התחרות שאורגנה על ידי התאחדות הכדורגל האיטלקית. המשחקים החלו ב-1 במרץ 1908 והסתיימו ב-15 במאי 1908. 

בתחרות השתתפו 6 קבוצות. עבור הניצחון הוענקו שתי נקודות ונקודה עבור תוצאת תיקו.

החל מהעונה הראשונה של התחרות בקבוצות שיחקו גם כדורגלנים בעלי אזרחות זרה. לקראת תחילת העונה התאחדות הכדורגל האיטלקית החליטה שיהיו שתי תחרויות: Campionato Federale בה מותר לכדרגלנים זרים להשתתף ו-Campionato Italiano לאיטלקים בלבד. מספר קבוצות (מילאן, גנואה וטורינו סירבו להשתתף בתחרויות כמכאה להחלטת התאחדות.

פרו ורצ'לי זכתה באליפות בפעם הראשונה בתולדות המועדון. היא זכתה ב-Campionato Italiano, וזו התואר היחיד שמוכר היום.

יובנטוס זכתה ב-Campionato Federale, בה השתתפו שתי קבוצות בלבד.

==מהלך התחרות (Campionato Italiano)==
בשלב ראשון נקבעו מנצחי האזורים (בשיטת משחק בית ומשחק חוץ):

* פיימונט - פרו ורצ'לי 
* לומברדיה - יו.ס. מילאנסה
* ליגוריה - אנדריאה דוריה הייתה הקבוצה היחידה

בשלב השני התקיימו משחקים בשיטת משחק בית ומשחק חוץ בין הקבוצות שעלו לשלב זה. 

{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
|1||פרו ורצ'לי||4||2||2||0||5||3|| 2||6||זכייה בתחרות
|- 
|2||יו.ס. מילאנסה||4||2||1||1||8||4|| 4||5||rowspan="2"|
|- 
|3||אנדריאה דוריה||4||0||1||3||4||10||6-||1
|}

==קישורים חיצוניים==
* [http://www.rsssf.com/tablesi/italhist98-25.html#08 נתונים מאתר rsssf]

איטליה
קטגוריה:עונות באליפות איטליה בכדורגל
האסקדרילה הלבנה

העמסת פצועים ל[[מטוס של האסקדרילה הלבנה במהלך מלחמת העולם השנייה]]
האסקדרילה הלבנה (ברומנית: Escadrila Albă) המכונה גם האסקדרילה הסניטרית, הייתה יחידת תעופה צבאית רומנית מופעלת בידי טייסות רומניות, שעסקה בהעברת פצועים במהלך מלחמת העולם השנייה ושימשה כשירות אמבולנסים אוויריים.

האסקדרילה הלבנה הורכבה ממטוסים קטנים, בעיקר מסוג RWD-13 מתוצרת פולין. המטוסים היו צבועים בלבן עם צלב אדום ומכאן כינוי היחידה, שהומצא על ידי קורציו מלפרטה. כל הטייסים היו נשים ובאותה תקופה הייתה יחידה במינה בין חילות האוויר. היחידה הורכבה ב-1939 לפי מודל הארגון הצבאי למחצה הפיני Lotta Svärd. ב-1942 היחידה שינתה שמה ל-Escadrila 108 Transport Uşor (אסקדרילה 108 תובלה קלה) והוצבה באזור סטלינגרד, בשדה התעופה קוטלניקובו. בשלב זה הצטרפו לאסקדרילה טייסות נוספות, בהן גם סמאראנדה בראסקו.

למרות סימון המטוסים עם הצלב האדום, הם הותקפו על ידי מטוסים סובייטיים, לכן, מסוף 1941, נצבעו המטוסים בצבעי הסוואה. 

לאחר הפיכת 23 באוגוסט 1944 ועליית הקומוניסטים לשלטון ברומניה פורקה האסקדרילה והטייסות הגיעו לבתי כלא או במקרים הטובים יותר סולקו מחיל האוויר והודרי.

== קישורים חיצוניים ==

* [https://www.youtube.com/watch?feature=player_embedded&v=vk8v3dpSdns האסקדרילה הלבנה - סרט דוקומנטרי] 
* [https://www.historia.ro/sectiune/general/articol/amazoanele-vazduhului-escadrila-sanitara-pe-frontul-de-est Amazoanele văzduhului: escadrila sanitară pe Frontul de Est] 
* [http://adevarul.ro/locale/botosani/istoria-incredibila-romancelor-eroine-escadrila-alba-singura-unitate-aviatie-de-al-doilea-razboi-mondial-formata-exclusiv-piloti-femei-1_5613b15df5eaafab2c5d203c/index.html Istoria româncelor-eroine din „Escadrila Albă“, singura unitate de aviaţie din cel de-Al Doilea Război Mondial formată exclusiv din piloţi femei] 

קטגוריה:יחידות אוויריות היסטוריות
קטגוריה:יחידות צבא רומניות במלחמת העולם השנייה
קטגוריה:נשים ומלחמת העולם השנייה
קטגוריה:נשים ברומניה
אליפות איטליה בכדורגל 1909

אליפות איטליה בכדורגל 1909 הייתה העונה ה-12 של התחרות שאורגנה על ידי התאחדות הכדורגל האיטלקית. המשחקים החלו ב-17 בינואר 1909 והסתיימו ב-25 באפריל 1909. 

בתחרות השתתפו 9 קבוצות. עבור הניצחון הוענקו שתי נקודות ונקודה עבור תוצאת תיקו.

החל מהעונה הראשונה של התחרות בקבוצות שיחקו גם כדורגלנים בעלי אזרחות זרה. כמו בעונה הקודמת התאחדות הכדורגל האיטלקית החליטה שיהיו שתי תחרויות: Campionato Federale בה מותר לכדרגלנים זרים להשתתף ו-Campionato Italiano לאיטלקים בלבד. מספר קבוצות (מילאן, גנואה, פרו ורצ'לי וטורינו) סירבו להשתתף בתחרויות כמחאה להחלטת התאחדות.

פרו ורצ'לי זכתה בתחרות בפעם השנייה בתולדות המועדון. היא זכתה ב-Campionato Federale, וזו התואר היחיד שמוכר היום.

יובנטוס זכתה ב-Campionato Italiano, אך תואר זה לא מוכר כיום על ידי ההתאגדות.

==מהלך התחרות (Campionato Federale)==
בשלב ראשון נקבעו מנצחי האזורים (בשיטת משחק בית ומשחק חוץ):

* פיימונט - פרו ורצ'לי (השתתפו 3 קבוצות) 
* לומברדיה - יו.ס. מילאנסה (השתתפו 3 קבוצות)
* ליגוריה - גנואה תוך ניצחון גל אנדריאה דוריה
* ונטו - ונציה

בשלב השני התקיימו משחקי חצי הגמר והגמר. גם שלב זה התקיים בשיטת משחק בית ומשחק חוץ.

==קישורים חיצוניים==
* [http://www.rsssf.com/tablesi/italhist98-25.html#09 נתונים מאתר rsssf]

איטליה
קטגוריה:עונות באליפות איטליה בכדורגל
נל

נל (באנגלית: Nell) הוא סרט דרמה אמריקאי משנת 1994 בבימויו של מייקל אפטד עם ג'ודי פוסטר, ליאם ניסן ונטשה ריצ'רדסון בתפקידים הראשיים. ניסן וריצ'רדסון נישאו באותה שנה כפי שקרה גם בעלילת הסרט.

התסריט מבוסס על המחזה אידיגלוסיה (Idioglossia) מאת המחזאי האמריקאי מארק הנדלי משנת 1987. הנדלי גם השתתף בכתיבתו.

הסרט הצליח והיה לשובר קופות.

ג'ודי פוסטר הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.

==תקציר העלילה==
ד"ר ג'רי לובל (ליאם ניסן) הוא רופא בעיירה רובינסוויל בקרוליינה הצפונית. יום אחד הוא מתבקש להגיע לחווה ביער קרוב בו גרה אישה בשם ויולט קלטי שנמצאה בביתה ללא רוח חיים.

לאחר שהוא קובע את מותה הוא משוטט בבית ולתדהמתו הוא מגלה בקומה השנייה, נערה מפוחדת שמדברת בשפה בלתי מובנת. הוא מוצא בבית פתק שכתבה הזקנה המבקשת שיידאגו לבתה, נל. בעזרת השריף של העיירה הוא מגלה שוויולט נאנסה לפני שנים וכתוצאה מכך הרתה.

לג'רי אין ניסיון בטיפול בילד פרא. הוא מתייעץ עם ד"ר פולה אולסן (נטשה ריצ'רדסון) העובדת במוסד לטיפול בילדים אוטיסטים.

פולה ומנהל המוסד, ד"ר אלכסנדר "אל" פאלי (אלברט ליברטיני) חושבים שנל אינה מתאימה לאבחנה של "ילד פרא" ומבקשים לאשפזה בבית חולים לבירור. ג'רי מתנגד לכך והעניין מגיע לבית משפט. השופט נותן לג'רי ופולה תקופה של שלושה חדשים להערכה וטיפול בחווה לפני שיחליט על אשפוז.

ג'רי מבקש חופשה מעבודתו, מגיע לחווה וגר באוהל. פולה מגיעה למקום בסירת מנוע מצוידת במכשירים אלקטרונים למעקב, שסופקו על ידי המוסד המבקש לחקור את המקרה המעניין הזה. שניהם מתחילים את המעקב תוך יריבות מסוימת.

פולה מגלה שהשפה הבסיסית של נל היא אנגלית והיא משובשת בגלל שאמה דברה בשפה עילגת לאחר שלקתה בשבץ מוחי וכן בגלל השפה המיוחדת שפיתחה עם אחותה התאומה שמתה. ג'רי מצליח לאט להתקרב לנל ורושם בפנקס את המילים שלה ומקבילותיהן באנגלית מדוברת.

הם מגלים כי נל נוהגת להסתגר ביום ולצאת לשחיית עירום באגם בלילה כי כנראה אמה הסבירה לה שביום זה מסוכן לשהות בחוץ.

הסיפור של נל מתפרסם בתקשורת וג'רי נאלץ להרחיק בכוח עיתונאים מהמקום.

בתום תקופת המבחן דן בית המשפט בעניין וג'רי מעלה את נל לדוכן העדים ומסייע לעדותה בתרגום המילים שלה לאנגלית מדוברת. בית המשפט מחליט על אשפוז אך נל מידרדרת בבית החולים וג'רי מוציא אותה משם על דעת עצמו ומחזיר אותה לחווה.

סוף הסרט מתרחש כעבור חמש שנים. פולה וג'רי מתאהבים ומתחתנים והם באים לפגישה עם נל בחווה ביחד עם בתם רותי. נל משחקת עם רותי כמו ששיחקה עם אחותה התאומה.

==קישורים חיצוניים==

* [https://www.youtube.com/watch?v=BoYMP7IdKjE קדימון לסרט נל], באתר יוטיוב
* [http://www.tcm.com/tcmdb/title/84665/Nell/ הסרט נל], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1994
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטי דרמה אמריקאיים
קטגוריה:סרטים מבוססי מחזות
אליפות איטליה בכדורגל 1909/1910

אליפות איטליה בכדורגל 1909/1910 הייתה העונה ה-13 של התחרות שאורגנה על ידי התאחדות הכדורגל האיטלקית. המשחקים החלו ב-7 בנובמבר 1909 והסתיימו ב-29 במאי 1910. 

בתחרות השתתפו 9 קבוצות. עבור הניצחון הוענקו שתי נקודות ונקודה עבור תוצאת תיקו.

החל מהעונה הראשונה של התחרות בקבוצות שיחקו גם כדורגלנים בעלי אזרחות זרה. גם העונה התאחדות הכדורגל האיטלקית לא ביטלה באופן רשמי החלטתה על שתי תחרויות: Campionato Federale בה מותר לכדרגלנים זרים להשתתף ו-Campionato Italiano לאיטלקים בלבד. אומנם הקבוצות החזקות חזרו לתחרות. בסיום העונה, הקבוצה החזקה ששיתפה במשחקים שלה רק כדורגלנים איטלקים זכתה בתואר כבוד "נמצח אליפות איטליה".

לראשונה התחרות התקיימה בשיטת ליגה עם משחקי בית ומשחקי חוץ.

אינטר מילאנו זכתה באליפות בפעם הראשונה בתולדות המועדון. 

פרו ורצ'לי זכתה תואר כבוד של מנצח ב-Campionato Italiano.

==טבלת התחרות==

{| class="wikitable" width=70% style="font-size:90%"
!מיקום
!קבוצה
!משחקים
! width="15" |ניצוחנות
!תיקו
!הפסדים
!נקודות
! width="15" |שערי זכות
!width=15|שערי חובה
!width=15|הפרש שערים
!הערות
|- style="background:#99FF99;"
|1||אינטר מילאנו||16||12||1||3||25||55||26||29|| rowspan="2" |משחק פלייאוף
|- style="background:#99FF99;"
|1||פרו ורצ'לי||16||12||1||3||25||46||15||31
|-
|3||יובנטוס||16||8||2||6||18||28||19||9|| rowspan="7" |
|-
|4||טורינו||16||8||1||7||17||43||30||13
|-
|4||גנואה||16||7||3||6||17||29||23|| 6
|-
|6||מילאן||16||6||1||9||13||23||36||13-
|-
|6||יו.ס. מילאנסה||16||6||1||9||13||35||53||18-
|-
|8||אנדריאה דוריה||16||5||1||10||11||18||39||21-
|-
|9||אווסוניה מילאנו||16||0||5||11||5||16||52||36-
|}

לאור כך שאינטר מילאנו ופרו ורצ'לי זכו באותו מספר נקודות, היה צורך לארגן משחק פליי-אוף. המשחק שזומן היה צריך להיערך ב-24 באפריל. באותו יום "פרו ורצ'לי" היו צריכים להשתתף בתחרות של הצבא ותוך מספר ימים לאחר מועד זה היה מתכונן המשחק הראשון של נבחרת איטליה בכדורגל. בעקבות כך, התאחדות הכדרוגל האיטלקית לא קיבלה את בקשת "פרו ורצ'לי" לדחות את המועד. פרו ורצ'לי התייצבה עם הרכב נועד (עד גיל 11) והפסידה 10:3.

==קישורים חיצוניים==
* [http://www.rsssf.com/tablesi/italhist98-25.html#10 נתונים מאתר rsssf]

איטליה
איטליה
קטגוריה:עונות באליפות איטליה בכדורגל
Fly on the Wall

Fly on the Wall (בעברית: זבוב על הקיר) הוא שיר של הזמרת האמריקאית מיילי סיירוס. השיר יצא לאור ב-27 בפברואר 2009 כסינגל השלישי מתוך האלבום השני של סיירוס, Breakout.

תוכן השיר עוסק בצלמי הפפראצי שהם לדעת סיירוס כמו "זבוב על הקיר" שמנסה לצפות בה כל הזמן. סיירוס אמרה שהשיר הוא על "איך הם חושבים שהם יודעים הכל עליי והם לא באמת יודעים, הם רוצים להיות זבוב על הקיר ולראות אותי כל הזמן."

== רקע ==
מילות השיר, שנכתבו על ידי סיירוס, אנטונינה ארמאטו, טים ג'יימס ודוורים קראולו, פורשו בצורה שגויה במגוון דרכים. גיבורת השיר שר בפרספקטיבת גוף ראשון תוך שהיא מגנה מישהו על רצונו לפגוע בפרטיותה. רוב המבקרים חשבו שהגיבורה מתייחסת ל"בן זוג שתלטן".<ref></ref> בן רטליף מ"הניו יורק טיימס" צידד בבן הזוג, והאמין שגיבורת השיר <ref></ref> שרה רודמן מ"ההבוסטון גלוב" האמינה שהשיר יכול היה לתאר מספר נושאים, כמו .<ref></ref> עם זאת, בראיון עם ג'וסלין ונה מחדשות MTV, סיירוס אמרה שהשיר היה על "התקשורת" ועל .<ref></ref> סיירוס פירטה על הרעיון בראיון עם ננסי אודל מאקסס הוליווד.<ref></ref> היא הצהירה,

== קידום והופעות ==
סיירוס הופיעה עם השיר לראשונה ב-4 במאי 2008 בטקס הפתיחה של משחקי דיסני. היא הופיעה עם השיר גם ב"Good Morning America" ובטקס פרסי המוזיקה האמריקאית 2008 ובגמר רוקדים עם כוכבים.

== וידאו קליפ ==
הווידאו קליפ לשיר בוים על ידי פיליפ אנדלמן. הווידאו קליפ יצא ב-8 בדצמבר 2008. הקליפ שלה היה בהשראת הקליפ Thriller של מייקל ג'קסון.

הסרטון מתחיל בזה שסיירוס והחבר שלה יוצאים מהקולנוע ומדברים על הסרט שהם ראו ואז החבר של סיירוס מסתכל על הירח ומתחיל להשתעל. סיירוס מבולבלת ואז מזועזעת שהיא צופה בו הופך לפפראצי ואז היא בורחת ממנו ורצה לתוך מוסך חנייה ומסתתרת מאחורי מכונית, ברגע שהיא מתרחקת מהמכונית, קבוצה של פפראצי מתחילים לרדוף אחריה עם המצלמות שלהם. במהלך רוב הקליפ סיירוס מנסה להתחבא מהפפראצי. בסופו של דבר היא מגיעה לפינה שאי אפשר לברוח ואז היא מופתעת ומבולבלת שקבוצת הפפראצי מתחילים לרקוד. החבר שלה שנראה רגיל מגיע במכונית כדי להציל אותה. בתוך המכונית סיירוס מתארת לו את המפגש המוזר עם הפפראצי והיא לא ידעה שהחבר שלה שתל מצלמה במכונית ואת מה שהיא אומרת במכונית הוא תוך כדי מפרסם את זה.

==מיקומי שיא ותארים==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== קישורים חיצוניים ==

==הערות שוליים==

קטגוריה:שירי 2008
קטגוריה:סינגלים מ-2009
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי אנטונינה ארמאטו
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי מיילי סיירוס
קטגוריה:וידאו קליפים שבוימו על ידי פיליפ אנדלמן
קטגוריה:שירים על המדיה
קטגוריה:שירי זהב בארצות הברית
קטגוריה:סינגלים בהוצאת הוליווד רקורדס
ג'וליה פרמנטו

ג'וליה פרמנטו (נולדה ב-1984) הוא שם העט של ג'וליה צייזלר, סופרת ישראלית וד״ר לספרות אמריקאית, זוכת פרס שרת התרבות לסופרים בראשית דרכם לשנת 2016. ספרה "כפר סבא 2000" זכה בתחרות מועדון קריאה של Time Out תל אביב בשיתוף עיריית תל אביב-יפו לשנת 2018.

== ביוגרפיה ==
נולדה וגדלה בכפר סבא, בוגרת מגמת קולנוע בתיכון ע"ש יצחק רבין.

בעלת תואר ראשון בספרות כללית וצרפתית, ותואר שני בספרות כללית מאוניברסיטת תל אביב. בעבודת הדוקטור שלה מאוניברסיטת קליפורניה בסן דייגו, התמקדה במטאפורת הבשר בספרות יהודית - אמריקאית.

"ספארי", הרומן הראשון שלה אשר כתבה בגיל 24, עורר סערה תקשורתית. "ספארי" נכתב בעברית דיבורית המתנערת באופן מופגן משפה גבוהה המזוהה עם 'ספרותיות', והציג גיבורות מסוג שאינו מוכר בנוף הספרותי המקומי: חסרות רסן, נטולות עכבות, זועמות ואפלות. סיפור פרי עטה התפרסם בקובץ הסיפורים "תל אביב נואר" בעריכת אתגר קרת ואסף גברון אשר יצא לאור בו-בזמן בעברית ובאנגלית.
סיפורים קצרים פרי עטה התפרסמו באנגלית, בערבית, בגרמנית ובפולנית.

ב-2017 יצא לאור ספרה השני, "כפר סבא 2000" בעריכת ליה פן. הרומן נכתב בהשראת פרשת הרצח של הנער אסף שטיירמן בחורשת יער אוסישקין בכפר סבא בשנת 1996.

הרומן זיכה אותה בפרס שרת התרבות בתחומי היצירה הספרותית, מנימוקי השופטים לזכייתה בפרס: 

פרמנטו כותבת למדור הדעות בעיתון "הארץ". בשנת 2018 ערכה את ספר הסיפורים הקצרים של המשורר רועי חסן. בשנת 2021 ערכה יחד עם אוריאל קון את האנתולוגיה ״סקס. 26 סיפורים עברים עכשוויים״ אשר יצא לאור בהוצאת תשע נשמות.

בשנת 2022 התמנתה למנהלת האמנותית של פסטיבל הסופרים הבינלאומי במשכנות שאננים.

אחרי הטבח בשמחת תורה 2023 פרסמה מאמר שבו הצהירה כי השמאל לא יכול עוד לשמש לה בית, לנוכח שתיקתו על מעשי הזוועה.

== ספריה ==
* ספארי (אגם הוצאה לאור, 2011)
* כפר סבא 2000 (הוצאת ידיעות ספרים - פן, 2017)

== קישורים חיצוניים ==

* 
* 
* 
* 
* 
* 
* 
* 
* אריק גלסנר, [https://arikglasner.wordpress.com/2017/08/01/%D7%A2%D7%9C-%D7%9B%D7%A4%D7%A8-%D7%A1%D7%91%D7%90-2000-%D7%A9%D7%9C-%D7%92%D7%95%D7%9C%D7%99%D7%94-%D7%A4%D7%A8%D7%9E%D7%A0%D7%98%D7%95/ על "כפר סבא 2000" של ג'וליה פרמנטו], באתר "מבקר חופשי", 1 באוגוסט 2017
* 
* 
* 
* 
* 
* 
* 
* 
* 
* 
* 

== הערות שוליים ==

קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת קליפורניה בסן דייגו
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:סופרות ישראליות
קטגוריה:סופרים ישראלים
קטגוריה:ישראליות זוכות פרסים
קטגוריה:ישראליות שנולדו ב-1984
קטגוריה:ישראלים שנולדו ב-1984